# Анна Никол Смит

### от Уикипедия, свободната енциклопедия

Анна Никол Смит на Музикалните награди на MTV 2005
Родена: | 28 ноември 1967 Хюстън, САЩ
Починала: | 8 февруари 2007 Холивуд (Флорида), САЩ

Вики Лин Маршал (на английски: Vickie Lynn Marshall), по известна със сценичното си име Анна Никол Смит (Anna Nicole Smith)[1] е американски модел, актриса и знаменитост, която става известна след своето участие в списанието Playboy през 1993, като Модел на годината.

Широко обсъжданият ѝ брак с петролния магнат Хауард Маршал, който е с 63 години по-възрастен от нея, дава повод за спекулации, че Анна се е омъжила за осемдесет и девет годишния милиардер заради парите — нещо, което тя отрича. След смъртта на милиардера една година по-късно, тя започва продължителна съдебна борба за част от неговото наследство. Нейното дело Маршал срещу Маршал достига до Върховния съд на САЩ през февруари 2006.

## [редактиране] Кариера в Playboy

Кариерата на Смит започва през 1992 година, след като е избрана от Хю Хефнер за корицата на мартенското издание на Playboy, където тя носи къса вечерна рокля. Впоследствие тя е наречена "следващата Мерилин Монро" от пресата, впечатление, което се подсилва от нейната руса прическа в стил Монро и от белите рокли, които облича.

След като става един от най-известните модели на Playboy, Смит си придава по-съблазнителен вид и през май 1992 позира разсъблечена за списанието (под името Вики Смит). През 1993 Смит е избрана за Playmate of the Year. По това време тя окончателно се спира на името Анна Никол Смит.

На 22 август 1994, списанието New York използва на корицата си фотография на сладострастния модел. На снимката Никол Смит позира клекнала в къса риза и каубойски ботуши, докато яде чипс.

През октомври 1994, нейният адвокат започва дело за 5 000 000 долара срещу списанието, като твърди, че то е използвало без разрешение нейната снимка и публикацията е накърнила репутацията й. Нейният адвокат твърди, че на Анна й е било казано, че ше бъде снимана, за да пресъздаде образа на "средностатистическата американка", и че снимките трябва да са впечатляващи, докато въпросната снимка е направена за забавление в една от почивките. Редакторът на списанието отговаря, че тази снимка е една от многото, които са правени специално за корицата на списанието, и предполага, че те просто не харесват избраната снимка.

## [редактиране] Брак с Маршал

Докато работи в стриптийз клуб в Хюстън, през октомври 1991, Смит среща значително по-възрастния от нея петролен милиардер Хауърд Маршал и те започват връзка. По време на двегодишната им връзка, се съобщава, че той ̀и прави щедри подаръци и няколко пъти ̀и предлагал брак.

Тя се развежда със съпруга си Били на 3 февруари 1993 в Хюстън. На 27 юни 1994, Смит, която е на 26 години и Маршал, на 89 години, сключват брак. Това веднага става повод за разпространяването на слухове, че тя се е омъжила заради парите му. Въпреки, че не живеят заедно, Смит твърди, че обича съпруга си и че възрастта няма значение за нея. Тринадесет месеца след тяхната сватба, на 4 август 1995, Маршал умира в Хюстън.

## [редактиране] Смърт на сина

20-годишният ѝ син Даниел Смит умира на 10 септември 2006, докато е на визита в болничната стая на майка си и родената му преди три дни сестричка. След като следователят обявява смъртта за "подозрителна", Смит наема съдебния патолог Сирил Вехт (Cyril Wecht) да извърши втора аутопсия.

В предаването Лари Кинг на живо съдебният патолог съобщава, че извършената на 17 септември 2006 аутопсия показва, че Даниел е починал от смъртоносна комбинация на лекарствата Zoloft, Lexapro и метадон. Макар че метадонът е болкоуспокояващо лекарство, използвано за лечение на пристрастрени към хероин или морфин, патологът казва, че не открива данни синът да е бил зависим. На 8 февруари 2007 по Fox News Вехт съобщава, че все още няма информация, защо Даниел е приел метадон. На 14 февруари 2007 излиза публикация, че на неговата майка Анна Никол Смит е предписан метадон под фалшиво име, докато тя е била в осмия месец от бременността си.[2]

## [редактиране] Бележки

1. ↑ „Interview with Anna Nicole Smith“ (2002-05-29). Взето на 2007-02-14
2. ↑ „The Doctor Who Scored Methadone for Anna Nicole“. Из „TMZ“. Взето на 2006-02-14

## [редактиране] Външни препратки

Общомедия разполага с
мултимедийно съдържание за Анна Никол Смит

- Официален сайт
- Анна Никол Смит в Internet Movie Database
- Анна Никол Смит в Notable Names Database

Взето от „http://bg.wikipedia.org../../../%D0%B0/%D0%BD/%D0%BD/%D0%90%D0%BD%D0%BD%D0%B0_%D0%9D%D0%B8%D0%BA%D0%BE%D0%BB_%D0%A1%D0%BC%D0%B8%D1%82_2ab1.html“.

Категории: Американски актьори и актриси

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Euskara
- Suomi
- Français
- Gaeilge
- עברית
- Bahasa Indonesia
- Íslenska
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Simple English
- Svenska
- ไทย
- Türkçe
- Українська